༈ བཀྲས་དགེ་སློབ་དཔོན་པའི་དྲི་ལན་སྐོར། ན་མོ་གུ་རུ་མཉྫུ་གྷོ་ཥཱ་ཡ། དེ་
ཡང་དགེ་སློང་ལགས་ཉིད་ནས་བཀའ་འདྲི་ཇི་ལྟར་གནང་བའི་ལན་རྣམས་མདོར་
བསྡུས་སྙིང་པོར་དྲིལ་ཏེ་ཞུ་བ་ལ། བེཀྱེ་ལྕམ་དྲལ་གྱི་བཤགས་འཕྲིན་གྱི་ཚིག་རིས་གང་
224

དག་སྐོར་རྣམས་འདིར་གསུང་འབུམ་མེད་སྟབས་ཞུ་མ་ཤེས་ཀྱང་ངེས་པར་མཁྱེན་
འདོད་ཡོད་ཚེ་རྗེ་བཙུན་བློ་བཟང་དཔལ་ལྡན་ཡེ་ཤེས་ཀྱི་གསུང་འབུམ་ཆ་པའི་ནང་གི་
ཆོས་སྐྱོང་སྒྲུབ་སྐོར་གྱི་ཤོག་གྲངས་བཅུ་བདུན་ཙམ་ན་བཞུགས་པས་དེར་གཟིགས་རྟོག་
མཛོད། ༈ ལྟུང་ཤགས་ཀྱི་མི་དགེ་བཅུའི་ལས་ཀྱི་ལམ་ཡང་དག་པར་བླང་བ་ལ་
ཞུགས་པ། ཞེས་པའི་དོན་ནི། སྲོག་གཅོད། མ་བྱིན་ལེན། ལོག་གཡེམ་སྟེ། ལུས་
ཀྱི་ལས་ལམ་གསུམ། རྫུན། ཕྲ་མ། ཚིག་རྩུབ། ངག་བཀྱལ་ཏེ། ངག་གི་ལས་ལམ་
བཞི། བརྣབས་སེམས། གནོད་སེམས། ལོག་ལྟ་སྟེ་ཡིད་ཀྱི་ལས་ལམ་གསུམ་སྟེ། མི་
དགེ་བའི་ལས་ལམ་བཅུའོ། ། མི་དགེ་བ་བཅུ་ལ་ལས་ཀྱི་ལམ་ཞེས་བརྗོད་པའི་རྒྱུ་
མཚན་ནི། འདི་རྣམས་ཡིད་ཀྱི་ལས་སེམས་བྱུང་སེམས་པ་འཇུག་པའི་གཞི་འམ་ལམ་
ཡིན་པའི་ཕྱིར་ཏེ། ལམ་རིམ་ཆེན་མོ་ལས། དེ་དག་ལས་སེམས་པ་ནི། ལས་ཡིན་ལ་
ལས་ཀྱི་ལམ་ནི་མིན་ནོ། ། ལུས་ངག་གི་བདུན་ནི་ལས་ཀྱང་ཡིན་ལ། སེམས་འཇུག་
པའི་གཞི་ཡིན་པས་ལས་ཀྱི་ལམ་ཡང་ཡིན་ནོ། ། བརྣབས་སེམས་སོགས་གསུམ་ནི་
ལས་ཀྱི་ལམ་ཡིན་གྱི་ལས་ནི་མིན་ནོ། །ཞེས་གསུངས་པ་ལྟར་རོ། །ཡང་དག་པར་
བླང་བ་ལ་ཞུགས་པ་ནི། ཏཱ་ར་ནཱ་ཐའི་འགྲེལ་པ་ལས། ཡང་དག་པ་ནི་ཚབ་ཆེན་པོའི་
མིང་ཡིན་ལ། བླངས་པ་ནི་ལས་དེ་ལ་ཞུགས་པའམ། ཡང་ཡང་བྱེད་པའི་དོན་ཡིན་
གྱི། དམ་འཆའ་ཞིང་བླངས་པ་ངེས་པར་དགོས་པ་ནི་མ་ཡིན་ནོ། ། ཞེས་གསུངས་
པ་ལྟར་རོ། །༑ ལྔ་པའི་ལམ་དུ་མ་གྱུར། ཅེས་པའི་དོན་ནི། སྐྱེ་བ། རྒ་བ། ན་བ།
རྒུད་པ། འཆི་བ་སྟེ་གྲངས་ལྔ་པོ་དེའི་ལྔ་པ་འཆི་བའི་ལམ་དུ་མ་གྱུར་པའོ། ། པཎ་
ཆེན་ཆོས་རྒྱན་གྱི་དགེ་སློང་གི་བསླབ་བྱའི། ། ཁྱིམ་ལས་འབྲིང་ཚད་དོ་ལྷག་ཕྱེ་ལེན་
དང་། ཞེས་པའི་འབྲིང་ཚད་དེ་ལྷུང་བཟེད་ལ་བྱེད་པ་ཇི་གསུང་ལྟར་ཡིན། སྨན་བཞི་
བྱིན་ལེན་མ་བྱས་མིད་པ་དང༌་། ཞེས་པའི་སྨན་བཞི་ནི། དུས་རུང་གི་སྨན། ཐུན་
ཚོད་དུ་རུང་བའི་སྨན། ཞག་བདུན་པའི་སྨན། ཇི་སྲིད་འཚོ་བཅང་གི་སྨན་རྣམས་
ཡིན། བསླབ་པ་ཡོངས་སུ་སྦྱོང་བའི་གཞི་གསུམ་གྱི་ངོས་འཛིན་ཁྱེད་རང་གིས་གསུང་
བ་ལྟར་ཡིན། ༈ རྒྱུད་སྡེ་བཞི་ཇི་ལྟར་ཡིན་པ་དང་། ལྷ་གང་དང་གང་རྒྱུད་སྡེ་གང་
225

དང་གང་ཡིན་གྱི་གསལ་ཁ་དགོས་ཚུལ་གསུང་བ་སྤྱིར་རྒྱུད་སྡེ་ཪེ་ཪེ་ལའང་ལྷའི་རྣམ་
གྲངས་མཐའ་ཡས་ཤིང་ལྷ་གཅིག་ཀྱང་རྒྱུད་སྡེ་སྣ་ཚོགས་སུ་ཚད་ལྡན་གྱིས་བཤད་པ་དུ་
མ་སྣང་བའི་ཕྱིར་མཐའ་དག་བརྗོད་མི་ལང་ཞིང་། ཆེ་ལོང་ཙམ་ཞིག་རྒྱུད་སྡེ་སྤྱི་རྣམས་
སོགས་ལ་གཟིགས་ན་རྟོགས་པས་འདིཪ་མཚན་གཞི་ཙམ་ཪེ་ སྨོས་ན། དམ་ཚིག་
གསུམ་བཀོད་བྱ་བའི་རྒྱུད། ། རྣམ་སྣང་མངོན་བྱང་སྤྱོད་པའི་རྒྱུད། །ཐམས་ཅད་
རིག་པ་རྣལ་འབྱོར་རྒྱུད། །གསང་བ་འདུས་པ་བླ་མེད་རྒྱུད། ། ཅེས་སོ། །༈
སྦྱིན་སྲེག་བྱེད་ཚེ་ཁྲུ་གང་ཡན་མི་ལ་དབང་བའི་སྟེང་ཁང་དུ་ཡིན་ན་ས་ཆོག་མི་དགོས་
གསུང་བ། དགོས་མིན་ཇི་ལྟར་ལགས། ཞེས་པའི་ལན་ནི། སྔགས་རིམ་ཆེན་མོ་ལས།
གནས་འགའ་ཞིག་ལ་ས་ཆོག་རྫོགས་པར་མི་དགོས་པའི་ཁྱད་པར་གསུངས་པ་དང་།
སྦྱིན་སྲེག་གི་གཞུང་ཚད་ལྡན་དག་ལས་སྔར་ས་ཆོག་བྱས་པའི་རྒྱུན་དང་འབྲེལ་ན་ས་
ཆོག་མི་དགོས་པར་གསུངས་པ་མ་གཏོགས། ས་ཆོག་གཏན་ནས་མི་དགོས་པའི་
དམིགས་བསལ་ ཡོད་ པ་ བདག་ གིས་ སྔོན་ ཆད་མཐོང་ ཐོས་ སུ་མ་གྱུར་ལགས། །
༈ གནས་བརྟན་དུས་ལྡན་གྱི་ཕྱག་མཚན་གསེར་གྱི་རྣ་ཀོར་ཞེས་པ་དེ་རྒྱུ་གསེར་ལས་
བྱས་པའི་གསེར་གྱི་རྣ་བའི་རྒྱན་ཡིན་ཏེ། གནས་རྣམ་མཁས་པ་དགྱེས་བྱེད་ལས།
གནས་བརྟན་འདི་ལྷ་ཡུལ་དུ་བསོད་སྙོམས་ལ་བྱོན་པའི་ཚེ་ལྷའི་བུ་རྣམས་ཀྱིས་གསེར་
གྱི་རྣ་རྒྱན་ཕུལ་བ་ཕྱག་མཚན་དུ་མཛད་པར་གསུངས་པའི་ཕྱིར་རོ། །ཞེས་དགེ་སློང་
དྷརྨ་བྷ་དྲས་ཕུལ། །
༈ སྡོམ་གསུམ་ཚུལ་ཁྲིམས་ཀྱི་རྒྱན་ལྡན་དགེ་སློང་ལགས་རིན་པོ་ཆེའི་ཞབས་
དྲུང་དུ། འབུལ་འབྲས། དེང་སྐུ་དཀྱིལ་དྭངས་ཤིང་དཔལ་གསང་བ་འདུས་པའི་
བསྙེན་སྒྲུབ་ལ་བརྩོན་པའི་ངང་ནས་གསུང་བྲིས་གནང་རྟེན་དེར་གསལ་བཅས་གནང་
འབྱོར་བཀའ་དྲིན་མཆོག་ཏུ་ཆེ་ཞིང་། ཇི་ལྟར་བཀའ་འདྲི་གནང་བའི་དོན་རྣམས་
གང་ཤེས་རིམ་པ་ལྟར་འབུལ་བ་ལ། རྒྱུད་འདེབས་སྐབས་མཐོར་བརྩེགས་དང་ཁྲོམ་
ཚོགས་སུ་གསལ་འདེབས་པ་གང་ལེགས་གསུང་བ་ལ། ལན་ནི། ཇི་ལྟར་བྱས་ཀྱང་
འགལ་བ་མ་མཐོང་མོད་ཀྱི། བསྙེན་ཡིག་འདུས་པའི་རྒྱན་ལས། དེ་ནས་རང་གི་སྤྱི་
226

བོར་བླ་མ་རྡོ་རྗེ་འཆང་ཆེན་པོ་ལ་བརྒྱུད་པའི་བླ་མ་རྣམས་ཀྱིས་བསྐོར་བ་གསལ་བཏབ་
ལ། བླ་བརྒྱུད་གསོལ་འདེབས་བཏོན་ཏེ་རྩ་བརྒྱུད་ཀྱི་བླ་མ་རྣམས་ལ་གསོལ་བ་ཤུགས་
དྲག་ཏུ་གདབ་བོ། །ཞེས་གསུངས་པ་ལྟར་ཁྲོམ་ཚོགས་སུ་བྱ་དགོས་སོ། །༈ སྔོན་འགྲོ་
གཏོར་མའི་སྐབས་ཕྱོགས་སྐྱོང་རང་གི་མཐའ་སྐོར་དུ་བསྐྱེད་དམ་མདུན་དུ་བསྐྱེད་
གསུང་བ་ལ། ལན་ནི། ལྕང་སྐྱའི་གསང་ཆེན་མྱུར་ལམ་ལས། རང་གི་ཕྱོགས་
མཚམས་སུ་འཁོད་པར་གསུངས་ཤིང་། གཞུང་གཞན་དུ་སྔོན་འགྲོ་མཆོད་པའི་འགོ་
རང་གི་གཡོན་ནས་རྩོམ་པར་བཤད་པ་དེ་མགྲོན་མདུན་དུ་བསྐྱེད་པ་ལ་དགོངས་པར་
སྣང་བས་དེ་གཉིས་གང་བདེ་ཞིག་བྱས་པས་ཆོག་པར་མངོན་ནོ། ། ༈འཁྲིད་ཡིག་ཏུ་
རཱ་ལྔ་མ་གསུང་པ་འདུག་པ་ལ། དགེ་སློང་འབག་ལགས་ནས་རྭ་གསུམ་མ་ཡིན་ཏེ།
དག་པའི་སྐབས་སུ་ཡང་རྡོ་རྗེའི་རྭ་བཅུ་གཉིས་ཟེར་གསུང་བ་ཇི་ལྟར་འཐད་ཅེས་པ་ལ།
ལན་ནི། དབང་ཆོག་ངག་འདོན་ལྷན་ཐབས་སུ། རྟེན་འབྲེལ་བཅུ་གཉིས་དག་པའི་
རྡོ་རྗེའི་རྭ་བཅུ་གཉིས། ཞེས་འབྱུང་བ་བདེན་མོད་ཀྱི། རྗེ་བདག་ཉིད་ཆེན་པོའི་
དབང་དོན་དེ་ཉིད་རབ་གསལ་དུ། རྟེན་འབྲེལ་བཅུ་གཉིས་སམ་འཇིག་ལྟ་ཉི་ཤུ་དག་
པའི་རྡོ་རྗེའི་རྭ་བཅུ་གཉིས་སམ་ཉི་ཤུ། ཞེས་དང༌། མཁས་གྲུབ་རིན་པོ་ཆེའི་བསྐྱེད་
རིམ་དངོས་གྲུབ་རྒྱ་མཚོར། སྣ་ཚོགས་རྡོ་རྗེའི་རྭའི་གྲངས་ནི། ཕྱོགས་རེར་རྭ་གསུམ་
གསུམ་སྟེ་རྭ་བཅུ་གཉིས་མ་དང་། ཕྱོགས་རེར་རྭ་ལྔ་ལྔ་ཡོད་པའི་རྭ་ཉི་ཤུ་པའི་ཚུལ་
གཉིས་བཤད་པ་ལས་འདིར་གང་བྱས་ཀྱང་རུང་ལ། ཞེས་གསུངས་པ་ལྟར་ངེས་
བཟུང་མི་དགོས་སོ། ༈ རྭ་ལྔ་མ་དང་གསུམ་མ་གཉིས་ལ་དཔངས་སུ་སྒོ་ཚད་ཇི་ཙམ་
དགོས། ཞེས་པ་ལ། ལན་ནི། རྭ་ལྔ་མའི་ལྟེ་བའི་དཔངས་ལ་སྒོ་ཚད་ལྔ་དང་། རྭ་
གསུམ་མའི་ལྟེ་བའི་དཔངས་ལ་སྒོ་ཚད་གཅིག་བྱེད་པ་ཡིན་ཏེ། ཤེས་བྱེད་རིམ་པ་ལྟར།
རྒྱལ་མཆོག་བསྐལ་བཟང་རྒྱ་མཚོའི་མཆོག་ཐུན་དངོས་གྲུབ་གཏེརམཛོད་ལས། རྭ་ལྔ་
པ་ལ་དཔངས་སུ་སྒོ་ཚད་ལྔ། ཞེས་དང་། བདག་གི་བླ་མ་རིན་པོ་ཆེའི་བྷཻ་རའི་བསྐྱེད་
རིམ་ལས། སྣ་ཚོགས་རྡོ་རྗེ་ལྟེ་བ་སྔོན་པོ་གྲུ་བཞི་ལེབ་མོའི་རྒྱར་སྒོ་ཚད་བཅུ་གཉིས་
དང་དཔངས་སྒོ་ཚད་གཅིག་ཡོད་པའི། ཞེས་གསུངས་པ་དེ་འདིར་ཡང་མཚུངས་པར་
227

མ་ཟད་རྗེ་ངག་དབང་བྱམས་པའི་གསང་བསྐྱེད་དངོས་གྲུབ་རྒྱ་མཚོ་ལས། ལྟེ་བའི་
དཔངས་རྭ་ལྔ་མ་ལ་ལྔ། གསུམ་མ་ལ་གཅིག་ཡོད་དོ། ། ཞེས་གསུངས་པའི་ ཕྱིར་
རོ། །༑༈ འཇམ་དབྱངས་བཞད་པའི་འཁྲིད་ཡིག་ཏུ་རྩ་སྔགས་གསུང་བ་འདུག་ཀྱང་
གྲངས་ཇི་ཙམ་བཟླའི་གསལ་ཁ་མི་འདུག་ཅིང༌། དབུ་མཛད་བློ་བཟང་ལགས་ནས་རྩ་
སྔགས་ཟེར་བ་གཞི་ནས་མི་འོང་གསུང་བ་དང༌། བླ་མ་དབུ་མཛད་ལགས་ནས་རྩ་
སྔགས་ལ་གྲངས་ཁྲི་བཟླ་དགོས་གསུང་བ་སོགས་སྣང་བས། མདོར་ན་རྩ་སྔགས་ཡོད་
མེད་དང་ཡོད་ཚེ་གྲངས་གསོག་དགོས་མིན་ཇི་ལྟར་ཡིན་ཞེས་པ་ལ། ལན་ནི། རྗེ་
བདག་ཉིད་ཆེན་པོའི་སྒྲུབ་ཐབས་རྣལ་འབྱོར་དག་རིམ་ལས། རྩ་སྔགས་སམ་འཕྲེང་
སྔགས་ནི་རྒྱུད་འདི་ལས་ཡུམ་བཞི་དང་ཁྲོ་བོ་དགུའི་འཕྲེང་སྔགས་གསུངས་པ་དང་།
ལྷག་མའི་འཕྲེང་སྔགས་རྒྱུད་གཞན་ལས་གསུངས་པ་རྣམས་ཡིན་ཏེ། ཞེས་ལྷ་ལྷག་
མའི་རྩ་སྔགས་རྒྱུད་གཞན་ནས་འབྱུང་བར་གསུངས་ཤིང་། ཨ་ཀྵོ་བྷྱཿ ཞེས་པ་མི་
བསྐྱོད་པ་དང་མི་འཁྲུགས་པ་གཉིས་ཀ་ལ་བསྒྱུར་དུ་ཡོད་པས་དེ་གཉིས་དོན་གཅིག་པ་
ལ་དགོངས་ནས། ལྕང་སྐྱའི་གསང་ཆེན་མྱུར་ལམ་ལས་ཀྱང༌། ཏིང་ངེ་འཛིན་སེམས་
དཔའི་མཐར་ཉེ་སྙིང་། སྙིང་པོ། རྩ་སྔགས་ཀཾ་ཀ་ནིས་རིམ་པ་ལྟར་བསྐོར་བ། ཞེས་
གཙོ་བོའི་རྩ་སྔགས་མི་འཁྲུགས་པའི་གཟུངས་ཀཾ་ཀ་ནི་ཡིན་པར་གསུངས་པས་འདིར་
གཙོ་བོ་ལ་རྩ་སྔགས་ངེས་པར་ཡོད་ལ། ལས་རུང་གི་བསྙེན་པའི་སྐབས་སུ་རྩ་སྔགས་ལ་
གྲངས་གསོག་བྱེད་ན་བླ་མེད་ཀྱི་ལུགས་ལ། རྒྱལ་མཆོག་སྐལ་བཟང་རྒྱ་མཚོའི་དབང་
དོནདེ་ཉིད་ཡང་གསལ་སྣང་བ་རྡོ་རྗེ་སེམས་དཔའི་ཞལ་ལུང་ལས། འདུས་པའི་
སྐབས་འདིར་ཡང་གཙོ་བོ་ལ་འབུམ་འཁོར་རྣམས་ལ་ཁྲི་ཁྲག་རེ། བགེགས་མཐར་
བྱེད་ཀྱི་འཕྲེང་སྔགས་ཁྲི་བཟླ་དགོས་ལ། བཟླས་བྱའི་སྔགས་ནི་ནག་པོ་སྤྱོད་པས།
དཔའ་བོའི་སྙིང་པོའི་གསང་སྔགས་ནི། ། ཁྲི་ཁྲག་གསུམ་དུ་བཟླས་པར་བྱ། །ཞེས་
སྙིང་པོའི་སྔགས་ལ་གསུངས་པ་དང་། དོན་ཡོད་ཞབས་ཀྱིས། འཇིགས་བྱེད་ལ་སྙིང་
པོ་ཡི་གེ་བཅུ་པ་འབུམ་བཟླ་བར་གསུངས་པ་ལྟར། རྩ་སྔགས་དང་སྙིང་པོ་གང་རུང་
གཅིག་ལ་གྲངས་བསྙེན་བྱས་པས་ཆོག་པར་བཞེད་ལ། ཉེ་སྙིང་གིས་གོ་ཆོད་མི་ཆོད་
228

གསལ་བར་བཤད་པ་ཞིག་མ་མཐོང་ངོ༌། །གསང་འདུས་ལ། བཛྲ་དྷཱི་ཀྲ་ཡི་གེ་གསུམ་
དང་སྦྲེལ་བའི་སྙིང་པོ་འབུམ་བཟླས་པས་ཆོག་པ་བཞི་བརྒྱ་ལྔ་བཅུ་པའི་དགོངས་
པའང་ཡིན་ནོ། །ཞེས་གང་གསུངས་པ་ལྟར་འབུམ་བཟླ་དགོས་ཤིང་། སྙིང་པོ་ལ་
གྲངས་གསོག་བྱེད་ན་རྩ་སྔགས་གཏན་ནས་མ་བཟླས་ཀྱང་ཆད་པའི་ཉེས་པ་མེད་པར་
འདོད་པ་ལགས། །༈ ཐུན་ཕྱི་མའི་གཏོར་འབུལ་སྐབས་ཕྱོགས་སྐྱོང་དང་དཀྱིལ་
འཁོར་མདུན་དུ་བསྐྱེད་དགོས་སམ།
བདག་མདུན་གཅིག་སྒྲུབ་ལགས་ཞེས་པ་ལ།
ལན་ནི། མངོན་རྟོགས་ངག་འདོན་ལྷན་ཐབས་སུ་མི་གསལ་ཡང་། རང་གི་ཐུགས་
ཀའི་འོད་ཟེར་གྱི་གཏོར་མགྲོན་མདུན་དུ་སྤྱན་དྲངས་ནས་འབུལ་ཚུལ། རྗེའི་སྒྲུབ་
ཐབས་རྣལ་འབྱོར་ངག་རིམ་དང༌། འགྲེལ་གཏོར་གུང་བསྒྲིགས་ནས་ཤེས་པར་བྱ་
དགོས་སོ། །༈ སྔོན་འགྲོ་གཏོར་མའི་སྐབས་ཀྱི་ཕྱོགས་སྐྱོང་དང་། ཐུན་ཐ་མའི་གཏོར་
མགྲོན་ཀྱི་ཕྱོགས་སྐྱོང་གཤེགས་ལུགས་གཅིག་མིན་དང་། གཅིག་ཚེ་རང་གནས་སམ་
གང་དུ་གཤེགས་དང་། ཕྱོགས་སྐྱོང་འཁོར་དང་བཅས་པ་རྣམས་སྟེང་འོག་ཕྱོགས་
མཚམས་རྣམས་སུ་འཁོད་ནས་བགེགས་རྣམ་པར་བཟློག་པའི་འཕྲིན་ལས་མཛོད་ཅིག
།ཅེས་འཕྲིན་བཅོལ་གྱིས་གསུང་བ་ལྟར་བྱ་དགོས་སམ་མི་དགོས་ཞེས་པའི་ལན་ནི།
བདག་རང་གི་ལུགས་ལ་སྒྲུབ་ཐབས་རྣལ་འབྱོཪ་ཪག་རིམ་གྱི་ཐུན་གཤམ་གྱི་འཇིག་
རྟེན་པའི་གཏོཪ་མགྲོན་གཤེགས་ཚུལ་དེ་ལྷན་ ཐབས་ཀྱི་སྔོན་འགྲོའི་གཏོར་མགྲོན་
གཤེགས་ཚུལ་ལ་སྦྱར་བ་ཡིན་པས། དེ་གཉིས་གཤེགས་ཚུལ་ངེས་པར་གཅིག་ཅིང་།
དེ་ཡང་འདས་མ་འདས་ཀྱི་མགྲོན་གཉིས་གཤེགས་གསོལ་བྱ་ཚུལ་རྣལ་འབྱོར་དག་རིམ་
གྱི་དགོངས་པ་ལྕང་སྐྱ་རིན་པོ་ཆེས་བཀྲལ་བ་ལྟར་བྱེད་ན། ཨོཾ་ཡོ་ག་ཤུདྡྷྰསརྦ་དྷ་རྨཱ་ཡོ་
ག་ཤུ་དྷོ྅ཧཾ། འདུས་པའི་རྟེན་དང་བརྟེན་པའི་དཀྱིལ་འཁོར་རང་ཉིད་ལ་ཐིམ་པར་
གྱུར། ཨོཾ་ཨཱཿཧཱུྃ་བཛྲ་མཿཕྱོགས་སྐྱོང་འཁོར་བཅས་རང་གནས་སུ་གཤེགས་པར་གྱུར།
ཅེས་བརྗོད་ཅིང་དེའི་ཚིག་དོན་ལྟར་བསམ་པའོ། །༈ གསང་འདུས་ཀྱི་བསྙེན་ཡིག་
བརྩམས་ཟིན་པ་ཡོད་ན་དེ་དང་། མེད་ན་ཐུན་དང་པོ་ལ་འདི་ནས་འདིའི་བར་དང༌་།
ཕྱི་མ་རྣམས་ལ་འགོར་མཆོད་གཏོར་བྱིན་རླབས་སོགས་ཇི་ལྟར་དགོས་དང་།
229

མཇུག་འདིའི་བར་གཏོང་གི་གསལ་ག་དང༌། རྡོ་རྗེ་བཞི་བསྐྱེད་རྒྱས་བསྡུས་གསུང་བ་
ལས་འདི་དང་འདི་ཞེས་པའི་ངེས་འདྲོངས་མ་བྱུང་ལགས་པས་ཇི་ལྟར་ཡིན་དང་།
དང་པོར་བདག་བསྐྱེད་རྒྱས་པ་དང་གཞན་རྣམས་ལ་བསྡུས་པས་ཆོག་གསུང་བ་དང་།
སྤྲོ་བསྡུ་ཡན་ཆད་དགོས་གསུང་བ་ཇི་ལྟར་ལགས་དང༌། བཟླས་པ་ཚར་ནས་མཆོད་པ་
བྱིན་རླབས་དགོས་མི་དགོས་དང༌། མཆོད་བསྟོད་ཚར་ནས་ལྷ་མོ་བཞིས་བསྐུལ་བའི་
དབྱངས་དང་ནང་མཆོད་སོགས་མཇུག་རྣམས་དགོས་མི་དགོས་ཇི་ལྟར་ཡིན། ཞེས་
པའི་ལན་ནི། སྐབས་འདིའི་གསུང་བ་ཞེས་པའི་གསུང་བ་པོ་དེ་སུ་འདྲ་ཞིག་གིས་
གཞུང་གང་དུ་གསུངས་ཧ་མ་གོ་ཞིང་ཡང་ཡང་ཟློས་པའི་ཚིག་མྱོག་ཤིན་ཏུ་ཆེ་བར་སྣང་
ཡང་རང་བློས་གང་ཤེས་ཀྱི་ལན་རྣམས་ལུང་རིགས་ཀྱི་སྤྲོས་པ་དོར་ཏེ་གོ་བདེ་བར་
ཕྱོགས་གཅིག་ཏུ་འདེབས་པ་ནི། རྩ་རྒྱུད་ལེའུ་བཅུ་གཉིས་པ་ལས། ཡང་ན་རྡོ་རྗེ་བཞི་
དག་གིས། ། བརྟུལ་ཞུགས་བརྟན་པས་བསྙེན་པར་བྱ། །ཞེས་གསུངས་པ་ལྟར།
སྐྱེད་རིམ་མཐུན་མོང་གི་བསྙེན་པ་བྱེད་པ་ལ་རྡོ་རྗེ་བཞིའི་འཚེ་བས་ཤེས་པ་གལ་ཤིན་ཏུ་
ཆེ་བས་དེ་ནི། རྒྱུད་ཕྱི་མ་ལས། དང་པོ་སྟོང་ཉིད་བྱང་ཆུབ་སྟེ། །གཉིས་པ་ས་བོན་
བསྡུས་པའོ། །གསུམ་པ་གཟུགས་ཉིད་རྫོགས་པ་སྟེ། །བཞི་པ་ཡི་གེ་དགོད་པའོ། །
ཞེས་གསུངས་པ་ལྟར་རོ། །རྡོ་རྗེ་བཞི་བསྐྱེད་རྒྱས་བསྡུས་གཉིས་ཀྱི་ས་མཚམས་ནི།
སྒྲུབ་ཐབས་རྒྱས་པ་ལྟར་ན་གནས་མཚན་ཉིད་དང་ལྡན་པར་འཁོད་ནས་བླ་བརྒྱུད་
གསོལ་འདེབས་བྱེད་པ་ནས་དང༌། བསྡུས་པ་ལྟར་ན། དངོས་པོ་མེད་པའི་སྒོམ་པ་
མེད། ཅེས་པ་ནས། གཙོ་བོ་ཡང་རིམ་གྱིས་འོད་གསལ་དུ་ཐིམ་པར་གྱུར། ཨོཾ་ཤུ་རྱ་
ཏཱ་ཛྙཱ་ན་བཛྲ་སྭ་བྷཱ་ཝ་ཨཱ་ཏྰ་ཀཽ་྅་ཧཾ། ཞེས་པའི་བར་ནི། སྟོང